**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a „Városháza homlokzatának felújítása” tárgyú

közbeszerzési eljárás lefolytatásához közbeszerzési tanácsadó megbízására

Martfű Város Önkormányzata Képviselő-testületének

2019. április 25-i ülésére

Előkészítette: S. Bodor Éva

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A Városháza homlokzatának felújítása tervezői költségbecslés alapján nettó 48.300 eFt,- , a beruházás a hatályos közbeszerzési törvény értelmében közbeszerzési eljárás köteles.

Martfű Város Önkormányzata Közbeszerzési Szabályzata 5.1.1. g) pontja értelmében a közbeszerzési szakértő megbízásáról a Képviselő testületnek kell döntenie.

A közbeszerzési eljárás lefolytatására három árajánlatot kértünk be, három ajánlat érkezett.

Az árajánlatok közül bruttó 609.600,- Ft volt a legkedvezőbb (az ajánlati ár a közzétételi költségeket nem tartalmazza), ezért javaslom az ajánlat adó megbízását.

Az ajánlatokat az előterjesztés melléklete tartalmazza.

Kérem előterjesztésem megtárgyalását, s az alábbi határozati javaslat elfogadását.

Határozati javaslat:

Martfű Város Önkormányzata Képviselő- testületének

……./2019.(…….) határozata

a „Városháza homlokzatának felújítása” tárgyú közbeszerzési eljárás lefolytatásához közbeszerzési tanácsadó megbízásáról

Martfű Város Önkormányzatának Képviselő-testülete megtárgyalta a „Városháza homlokzatának felújítása” tárgyú eljárás közbeszerzési tanácsadó megbízására vonatkozó előterjesztést, és az alábbiak szerint döntött:

A Képviselő-testület a „Városháza homlokzatának felújítása” tárgyú közbeszerzési eljárás lefolytatására közbeszerzési szakértőként a Kár-Mentor Szolgáltató és Kereskedelmi Bt.-t bízza meg, egyben árajánlatát bruttó 609.600,- Ft összegben elfogadja.

A Képviselő-testület felhatalmazza a polgármestert a megbízási szerződés aláírására.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben
3. Műszaki iroda helyben
4. Pénzügyi és Adóügyi Iroda
5. Kár-Mentor Bt.

Martfű, 2019. április 18.

 Dr. Papp Antal

 polgármester

Látta: Szász Éva jegyző